hotchpotch/miracl-hf-unified huggingface dataset:
Christina Shusho
Christina Shusho (alizaliwa Novemba mkoani Kigoma) ni mwanamuziki wa nyimbo za Injili kutoka Tanzania.
Christina Shusho amezaliwa na kukua katika malezi mazuri ya dini ya Kikristo mkoani Kigoma.
Amesoma Shule ya Msingi na Sekondari hukohuko.
Aliolewa jijini Dar es Salaam na kujaliwa kupata watoto watatu.
Alianza kama mfanya usafi kanisani. Katika kazi yake ya usafishaji wa kanisa alifanikiwa kujiunga na kwaya, ndipo alipotumia kipaji chake cha kusifu. Miaka michache baadae aliamua kurekodi muziki wake mwenyewe.
Albamu yake ya kwanza ilikuwa ‘Kitu gani kinitenge na upendo wa Bwana’, ambayo ilimfanya ajiamini katika kuimba.
Albamu iliyofuata ni ‘Unikumbuke’ na ‘Nipe Macho’ ambayo imejulikana Afrika Mashariki.
Mbofu
Mbofu au mbuvu ni samaki wa maji baridi wa jenasi "Bagrus" katika familia Bagridae na oda Siluriformes ambao wanatokea Afrika tu. "Bagrus tucumanus" ameelezwa kutoka Argentina lakini huenda jina hili ni kisawe cha "Luciopimelodus pati".
Miongoni mwa samaki kama kambale mbofu ni wakubwa, hadi m 1.5. Mwili ni uchi kabisa yaani hawana magamba. Pezimgongo linatanguliwa na mwiba. Pezi lenye shahamu liko na linaweza kuwa na msingi mrefu kiasi katika spishi fulani. Miiba wa mapeziubavu inaweza kuwa na meno. Samaki hawa wana jozi nne za sharubu ambazo zimefunikwa kwa tabaka la epitelio lenye matumba mengi ya uonjaji.
Mto Safu (Kenya)
Mto Safu (Kenya) ni korongo linalopatikana magharibi mwa Kenya, mpakani mwa Uganda.
Maji yake yanaishia katika mto Naili na hatimaye katika Bahari ya Kati.
Mto Sango (Kenya)
Mto Sango (Kenya) unapatikana magharibi mwa Kenya, mpakani mwa Uganda.
Maji yake yanaishia katika mto Naili na hatimaye katika Bahari ya Kati.
Mto Segara
Mto Segara unapatikana katikati ya Kenya.
Maji yake yanaishia katika mto Jubba na hatimaye katika Bahari ya Hindi.
Goromwe
Goromwe au spika ni samaki wa baharini wa familia Synodontidae katika oda Aulopiformes wanaoishi sakafu ya bahari hadi kina cha m 400 katika kanda za tropiki na nusutropiki. Spishi nyingine huitwa bumbo, (m)bumbura au jumbereru.
Kwa kawaida goromwe ni wadogo, ingawa spishi kubwa zaidi ina urefu wa sm 60. Wana mwili mwembamba wa umbo kama mcheduara na kichwa kinachofanana na kile cha mijusi. Pezimgongo liko katikati ya mgongo na linaongozwa na pezi dogo lenye shahamu karibu na mkia. Wana kinywa kinachojaa na meno makali, hata kwa ulimi.
Goromwe ni samaki wa sakafu ya bahari wanaoishi katika maji kame ya pwani; hata spishi za goromwe zinazokaa kwa kina kikubwa huishi katika maji si zaidi ya kina cha m 400. Spishi fulani za jenasi "Harpadon" huishi katika milango ya mito yenye maji ya chumvi kidogo. Wanapendelea mazingira ya mchanga na huwa na rangi za mwili ambazo zinawasaidia kuwanyerereza katika mazingira kama hayo.
Lava wa goromwe huogelea huria. Wanajulikana kwa uwepo wa mabaka meusi katika matumbo yao yanayoonekana wazi kupitia ngozi yao nyangavu isiyo na magamba.
Ukubwa
Ukubwa (kwa Kiingereza: "size") ni hali ya mwonekano wa kitu au vitu ambapo huenda ikawa ni mwonekano wake katika umbo, urefu, upana, kipenyo, mzunguko, eneo, kiasi, au molekuli.
Ukubwa hupimwa kwa vifaa mbalimbali vikiwa ni pamoja na rula, mizani na vipimo vingine.
Arijanet Muric
Arijanet Anan Muric (alizaliwa 7 Novemba 1998) ni mchezaji wa soka ambaye anacheza kama golikipa wa klabu ya Uingereza Manchester City na timu ya taifa.
Nozeli
Nozeli (kutoka Kiingereza: "nozzle") ni kifaa kilichobuniwa na kutengenezwa kwa madhumuni ya kuelekeza na kubadilisha tabia ya kimiminika kinachotoka au kuingia katika bomba.
Mwakanuru
Mwakanuru (kwa Kiingereza: "Light year" ) ni kizio cha umbali kinachotumiwa katika fani ya astronomia. Ni kipimo cha umbali ambao mwanga umeusafiri kwa mwaka mmoja wa dunia yaani siku 365.25..
Msingi wa kipimo hiki ni kasi ya nuru. Nuru inatembea takriban kilomita 300,000 kwa sekunde. Idadi kamili ni mita 299,792,458 kwa sekunde moja. Mwezi wa dunia yetu una umbali na dunia yetu kama sekunde moja ya nuru au kilomita lakhi tatu na dunia.
Katika mwaka mmoja umbali huo unafika mita 9.461  × 10.
Kipimo hiki kinahitajika kutaja umbali kati ya nyota na nyota angani. Umbali huu umepimwa kuwa miaka ya nuru mia, elfu au hata milioni kadhaa. Kutokana na ukubwa wa ulimwengu umbali katika anga ni kubwa sana. Nyota jirani kabisa na jua letu inaitwa Alpha Centauri umbali wake ni 4.2 miaka ya nuru maana yake nuru yake inahitaji zaidi ya miaka minne hadi imefika kwetu. Kwa maana nyingine tunaiona nyota hii jinsi ilivyoonekana miaka minne iliyopita.
Majiranukta
Majiranukta (pia: mfumo viwianishi; mfumo majira katesia kufuatana na Rene Descartes) ni mbinu ya hisabati unaoeleza nafasi ya kila nukta katika seti ya namba.
Majiranukta ya kawaida hueleza nafasi ya nukta katika tambarare.
Nafasi zote zinapangwa kwa njia ya majira (viwianishi) 2 yanaoitwa
Majiranukta hupatikana kwa kueleza mistari miwili sulubi, moja ukipita kwenye jira-y na mwingine kwenye jira-x. Inapokutana ni nafasi ya nukta inayoelezwa.
Mfumo wa majiranukta hutumiwa kutaja mahali duniani kwa kutumia longitudo na latitudo.
Inesha
Inesha (kutoka Kilatini "inertia") ya gimba fulani ni tabia ya masi kubaki katika hali yake ya kutulia au kuwa na mwendo fulani hadi iathiriwe na nguvu ya nje.
Masi kubwa zaidi huwa na inesha kubwa zaidi na inahitaji nguvu kubwa zaidi kwa kubadilisha mwendo wake. Tunaiona kwa urahisi tukijaribu kusukuma baisikeli, gari au lori: masi zake ni tofauti, hivyo nguvu inayohitajika kuzisukuma au kuzisimamisha inatofautiana.
Majiranukta ya astronomia
Majiranukta ni namna ya kuonyesha nafasi. Kila majiranukta ni kipimo kinachopimwa kutoka mwanzo wa mstari fulani, inayoitwa mhimili wa majiranukta. Katika astronomia, kuna mifumo minne ya msingi ya majiranukta za astronomia. Mifumo hii ni mfumo wa majiranukta wa ikweta, mfumo wa majiranukta wa Altazimuth, mfumo wa majiranukta wa mbingu au wa jua na mfumo wa majiranukta wa galactic.
Dutu
Dutu (kwa Kiingereza substance) ni kitu chochote katika dhati yake.
Paoneaanga
Paoneaanga (pia: kituo cha nyota, kituo cha astronomia; kwa Kiingereza: "astronomical observatory") ni taasisi ya kuangalilia anga na magimba yake kama vile jua, mwezi, nyota, sayari, kometi au galaksi.
Kwa kawaida ni jengo lenye darubini kubwa. Mara nyingi hujengwa juu ya mlima au mbali na miji kwa kusudi la kupunguza athari za machafuko wa hewa au wa nuru za makazi. Ni muhimu kupunguza athari zinazoleta ugumu wa kuona vema mwanga hafifu wa nyota.
Kabla ya kugunduliwa kwa darubini, kulikuwa na majengo maalumu ya kuangalia hasa mahali ambako Jua au nyota fulani iliweza kutazamiwa kuonekana siku maalumu na hii ilikuwa muhimu kwa kukadiria kalenda.
Nyotabadilifu
Nyotabadilifu "(kwa Kiingereza: )" ni nyota ambayo inaonekana huku mwangaza wake unabadilika-badilika; yaani kuna mabadiliko ya kurudiarudia jinsi mwangaza wake unavyoonekana na mtazamaji.
Mabadiliko hayo ya mwangaza yanaweza kutokea katika muda wa saa, siku, miaka hadi karne kadhaa. Tofauti zinaweza kuwa ndogo tu au kubwa.
Kimsingi kuna hali mbili zinazosababisha nyota kuwa badilifu:
Nyota nyingi huwa na kiwango cha badilifu, hata Jua letu lina kiwango kidogo cha mabadiliko ya mwangaza wake kwa asilimia 0.1 yanayorudia baada ya miaka 11.
Nyota badilifu zilitambuliwa tayari zamani, pale ambako watu waliangalia nyota kwa utaratibu na kutunza kumbukumbu. Maandiko ya Misri ya Kale yaliyotungwa mnamo mwaka 1200 KK ina habari za vipindi vya siku za bahati nzuri au bahati mbaya. Vipindi hivi vinalingana na vipindi vya badilifu vya nyota ya Rasi Madusa (Algol) wakati ule..
Kuna pia habari katika maandiko ya China ya Kale zinazotaja mabadiliko kati ya nyota, ingawa haieleweki kama hii ilihusu nyotamkia, nyota nova au badilifu.
Lakini falsafa ya nyakati za kale iliamini ya kwamba anga halibadiliki,hivyo matukio kama nyotamkia yaliaminiwa kutokea katika angahewa, si angani kwenyewe.
Nyota badilifu ya kwanza iliyotambuliwa katika kipindi cha kisasa kwenye mwaka 1596 ilikuwa Mira (Omikron Ceti) katika kundinyota ya Ketusi. Inabadilika katika kipindi cha miezi 11; wakati wa kuwaka inafikia mag 2 lakini baadaye inafifia hadi mag 11 haionekani tena kwa macho matupu. Hivyo mgunduzi wake David Fabricius aliamini mwanzoni ni nyota nova hadi alipotambua ni kitu kipya na cha ajabu angani.
Mwingereza John Goodricke alikuwa wa kwanza kutoa maelezo ya hali ya kibadilifu baada ya kutazama Rasi Madusa (Algol) akahisi ya kwamba kuna sayari kubwa inayopita mbele yake na hivyo kunpunguza mwangaza wake. Leo hii tunajua hii ni nyota pacha na kuna nyota dhaifu inayozunguka nyota angavu na hivyo kupunguza nuru yake.
Idadi ya nyota badilifu iliongezeka sana tangu kupatikana kwa kamera za kupiga picha za nyota katika karne ya 19. Picha zinarahisisha ulinganifu wa anga kwa nyakati mbalimbali na kutambua tofauti za mwangaza.
Toleo la mwisho la Orodha ya Nyota Badilifu (General Catalogue of Variable Stars) (2008) linataja nyota badilifu zaidi ya 46,000 katika Njia Nyeupe pamoja na 10,000 katika galaksi nyingine na zaidi ya 10,000 zinazodhaniwa kuwa badilifu bila kuthibitishwa.
Nyota zinaweza kuonekana badilifu kwa sababu tofauti.
Usafiri wa anga-nje
Usafiri wa anga-nje ni kila aina za safari au usafiri inayofikia nje za angahewa ya Dunia kwenye anga-nje. Ilhali hakuna mpaka kamili baina ya angahewa na anga-nje kuna mapatano ya kutazama umbali wa kilomita 100 kama chanzo cha anga-nje
Chombo cha kwanza kilichofikia juu ya km 100 kilikuwa roketi ya Kijerumani aina ya V-2 katika majaribio ya mwaka 1944.
Chanzo cha usafiri wa anga-nje kilikuwa kuruka kwa chombo cha angani cha Kisovyieti Sputnik 1 mnamo 4 Oktoba 1957 iliyokuwa satelaiti ya kwanza iliyozunguka Dunia angani.
Kiumbehai wa kwanza aliyefikishwa hadi anga-nje alikuwa mbwa Laika kwa njia ya satelaiti ya Sputnik 2. Mtu wa kwanza katika anga-nje alikuwa Mrusi Yuri Gagarin aliyezunguka Dunia mara moja tarehe 12 Aprili 1961 kwa Vostok 1.
Marekani ilifaulu kupeleka watu wa kwanza hadi uso wa mwezi tarehe 20 Julai 1969: hao walikuwa Neil Armstrong na Buzz Aldrin.
Tangu mwaka 1986 Umoja wa Kisovyeti ilianza kujenga kituo cha angani MIR kilichofuatwa na Kituo cha Anga cha Kimataifa ISS tangu 1998. Katika vituo hivyo wanaanga na wanasayansi kutoka nchi mbalimbali waliweza kukaa angani kwa miezi na kufanya utafiti wa mazingira ya anga-nje.
Usafiri waanga-nje umeendelea kwa kupeleka vyombo vya angani hadi sayari nyingine. Shabaha ya safari hizi ni upelelezi na utafiti wa kisayansi. Voyager 1 ni chombo cha kwanza kilichotoka katika mfumo wa jua letu mnamo mwaka 2012.
Katika mazingira ya karibu zaidi ya Dunia kuna satelaiti nyingi zinazozunguka sayari yetu na kutekeleza kazi hata za kibiashara kama vile upimaji wa hali ya hewa, kurusha programu za runinga na redio, kutuma data za GPS au za simu.
Anga-nje
Anga-nje "(kwa Kiingereza outer space)" ni eneo la ulimwengu. Tofauti na anga la dunia yetu inayojazwa na angahewa ni yote nje yake. Sehemu kubwa za anga za nje ni nafasi ambayo inakaribia hali yaombwe. Katika tupu hii kuna magimba ya angani kama sayari, nyota, galaksi, nebula na mawingu.
Wanasayansi hawaoni ya kwamba nafasi kati ya magimba ya angani ni hali ya ombwe au tupu kabisa lakini kuna kiasi kidogo cha utegili wa hidrojeni pamoja na mnururisho wa sumakuumeme na nyutrino. Katika nadharia ya fizikia kuna pia mata nyeusi na nishati nyeusi ambazo hazikuthibitishwa bado.
Kuna majaribio mbalimbali kutaja mpaka wa Anga-nje kwa mtazamo kutoka dunia yetu. Wengine wanaona inaanza katika kanda la tabakanje ya angahewa. Shirika la Federation Aeronautique Internationale linataja kimo cha kilomita 100 na NASA inataja kimo cha kilomita 80 ambazo ni takriban sawa na mpaka baina tabakakati na tabakajoto.
Kwa upande mwingine mipaka ya nje ya anga haijulikani. Nadharia mbalimbali zinadai ama anga za nje halina mwisho, au kuwa anga za nje inaendelea kupanuka ilhali imefikia umbali wa takriban miaka ya nuru bilioni 13 -14.
Kufuatana na nadharia ya mlipuko mkuu anga lilianza kama nukta likaendelea kupanuka hadi leo na kwa wakati ujao. Kufuatana na nadharia hii umbali kati dunia yetu na nyota inaendelea kuongezeka.
Utafiti kamili wa Anga-nje ni vigumu kutokana na ukubwa wake. Nadharia zote zinategemea vipimo vya nuru na mnururisho zinazofika duniani au karibu nayo. Njia nyingine ni kutuma vyombo vya angani kwenda safari ya anga za nje lakini kutokana na umbali mkubwa mno haziwezi kufika mbali kweli. Chombo cha angani kilishosafiri mbali hadi sasa ni Voyager 1 iliyoondoka duniani mwaka 1977 na hadi sasa imepita sayari za Uranus na Neptuni. Chombo cha New Horizon kiliondoka dunaini mwaka 2006 kiliipita Pluto mwaka 2015 na kuendelea hadi ndani ya kanda la Kuiper.
Nchi za Umoja wa Mataifa ziliunda mkataba wa kimataifa juu ya anga za nje kwa azimio la mkutano mkuu wa UM mwaka 1963. 1967 Umoja wa Kisovyeti, Marekani na Ufalme wa Maungano (Uingereza) zilitia sahihi mkataba huu kama madola ya kwanza. Hadi 2008 nchi 98 zimeikubali kisheria na nchi 27 za ziada zimetia sahihi.
Katika mkataba huu zinapatana ya kwamba nchi zote zinaweza kupeleleza anga za nje lakini hakuna haki ya nchi yeyote juu yake. Inakataliwa upeleka silaha za nyuklia angani.
Mkata uliofuata wa 1979 juu ya mwezi unadai ya kwamba mamlaka juu ya magimba yote ya angani yawe mkononi wa jumuiya ya kimataifa. Lakini hadi sasa nchi zilizopeleka wanaanga nje ya angahewa hakuitilia sahihi.
Stellarium (Programu)
Stellarium ni programu ya bure yenye leseni ya matumizi ya bure kwa umma. Ni programu nzuri na mahususi kwa kuona anganje kupitia kompyuta au simu ya mkononi.
Programu hii inasaidia katika mambo ya astronomia na unajimu.
Mpito wa sayari
Mpito wa sayari unamaanisha hali ya sayari inapopita kati ya Jua na Dunia na hivyo hufunika sehemu ya Jua. Tofauti haionekani kwa macho lakini inaweza kutazamwa kwa kutumia darubini.
Kuna sayari mbili zinazoweza kupita mbele ya Jua kwa macho ya mtazamaji duniani: Utaridi ("Mercury") na Zuhura ("Venus").
Joyce Mhavile
Joyce Mhavile ("amezaliwa tar...") ni Mkurugenzi mtendaji wa ITV, Radio One na Capital One nchini Tanzania. Pia ni mmoja wa wajumbe wa bodi ya T-MARC Tanzania.
Amepata tuzo ya heshima ambayo hujulikana kama tuzo ya Malkia wa nguvu katika kukuza, kusimamia,kuendeleza na kutetea tansia ya habari nchini Tanzania mwaka 2018. Tuzo hiyo ilitolewa na Clouds Media Group iliyopo Dar-es-Salaam.
Mpito wa Utaridi
Mpito wa Utaridi mbele ya Jua (kwa Kiingereza "") unatokea wakati sayari Utaridi (Mercury) inapita katika mstari baina ya jua na dunia.
Hii inalingana na kupatwa kwa jua kiasi. Ilihali Utaridi iko mbali inaonekana ndogo na kufunika sehemu ndogo ya jua tu kwa mtazamaji duniani.
Sayari ya Utaridi wakati huu inaonekana kama duara dogo jeusi linalopita polepole kwenye jua. Kwa kawaida mpito mmoja hudumu saa kadhaa.
Angakusi
Angakusi (anga ya kusini, kwa Kiingereza "southern sky") ni sehemu za anga zinazoonekana kwa mtazamaji kwenye nusutufe ya kusini ya Dunia yetu. Ufafanuzi wake ni "sehemu ya anga upande wa kusini wa ikweta ya anga".
Iko kinyume cha angakaskazi.
Kusudi la kugawa anga nusu mbili za kusini na kaskazini ni tofauti kati ya nyota zinazoonekana kwa mtazamaji akiwa kwenye upande wa kusini au upande wa kaskazini wa Dunia. Tofauti hii huwa kubwa zaidi kadri mtazamaji yupo karibu na ncha za Dunia. Tofauti inapungua kadri mtazamaji yuko karibu na ikweta.
Mtu anayeangalia nyota akiwa upande wa kusini wa ikweta ya Dunia hawezi kuona sehemu za nyota zote zinazoonekana vema upande wa kaskazini. Kwa hiyo hawezi kuona kamwe nyota ya Kutubu (Polaris) iliyopo kwenye ncha-anga ya kaskazini. Kinyume chake watu wengi waliopo Ulaya au Marekani hawawezi kuona kamwe kundinyota la Salibu (Southern Cross)
Mtazamaji aliyeko Afrika ya Mashariki yupo karibu na ikweta, kwa hiyo anaweza kuona nyota nyingi za sehemu mbili zote za anga. Hata hivyo Kutubu haionekani Tanzania (iliyopo upande wa kusini wa ikweta) ikiweza kutazamwa kaskazini mwa Kenya.
Katika mazingira yasiyo na machafuko ya hewa (ukungu, vumbi) au machafuko ya nuru kuna takriban nyota 2000 zinazoonekana vema kwa macho matupu. Mjini penye mianga mingi idadi inapungua kuwa 500 - 100 pekee.
Nyota angavu zaidi ni Shira ("Sirius") yenye uangavu wa mag -1.5 iliyopo katika umbali wa miakanuru 8 ikifuatwa na Suheli ("Canopus") yenye mag -0.74 na Rijili Kantori ("α Centauri") yenye mag 0. Ilhali angakaskazi ina nyota angavu ya Kutubu kama "nyota ya ncha" upande wa angakusi hakuna nyota ya ncha iliyo angavu kweli; Sigma Octantis (σ Oct) kwenye Thumni iliyopo karibu na ncha-anga ya kusini ina mag 5.7 pekee kwa hiyo ni vigumu kuiona kwa macho matupu.
Nyota za Salibu zinasaidia kuona upande wa kusini, mstari kati ya nyota zake za Alfa na Gamma unaelekea hadi ncha-anga ya kusini.
Makundinyota yanayoweza kuangaliwa vema kwenye angakusi ni pamoja na Kantarusi "(Centaur)", Salibu, Nge "(Scorpio)" na Mkuku "(Carina)". Kuna pia galaksi ndogo mbili zilizopo karibu nasi ambazo ni Mawingu ya Magellan.
Angakaskazi
Angakaskazi (anga ya kaskazini, kwa Kiingereza "northern sky") ni sehemu za anga zinazoonekana kwa mtazamaji kwenye nusutufe ya kaskazini ya Dunia yetu. Ufafanuzi wake ni "sehemu ya anga upande wa kaskazini wa ikweta ya anga".
Iko kinyume cha angakusi.
Kusudi la kugawa anga nusu mbili za kusini na kaskazini ni tofauti kati ya nyota zinazoonekana kwa mtazamaji akiwa kwenye upande wa kusini au upande wa kaskazini wa Dunia. Tofauti hii huwa kubwa zaidi kadri mtazamaji yupo karibu na ncha za Dunia. Tofauti inapungua kadri mtazamaji yuko karibu na ikweta.
Mtu anayeangalia nyota akiwa upande wa kaskazini wa ikweta ya Dunia hawezi kuona sehemu za nyota zote zinazoonekana vema upande wa kusini. Kwa hiyo watu wa Ulaya hawawezi kuona kamwe nyota za Salibu "(Southern Cross)" zilizopo si mbali na ncha-anga ya kusini. Kinyume chake watu wengi waliopo Ulaya au Marekani hawawezi kuona kamwe nyota mashuhuri ya Kutubu "(Polaris)"
Mtazamaji katika Afrika ya Mashariki yupo karibu na ikweta, kwa hiyo anaweza kuona nyota nyingi za sehemu mbili zote za anga. Hata hivyo Kutubu haionekani Tanzania (iliyopo upande wa kusini wa ikweta) ikiweza kutazamwa kaskazini mwa Kenya.
Katika mazingira yasiyo na machafuko ya hewa (ukungu, vumbi) au machafuko ya nuru kuna takriban nyota 2000 zinazoonekana vema kwa macho matupu. Mjini penye mianga mingi idadi inapungua kuwa 500 - 100 pekee.
Nyota angavu zaidi ni Simaki "(Arcturus)" kwenye kundinyota la Bakari "(Bootes)" yenye uang'avu wa mag -0.05, ikifuatwa na Vega kwenye Shaliaki "(Lyra)" yenye mag +0,03 na Ayuki "(Capella)" kwenye Hudhi "(Auriga)" yenye mag +0.1.
Nyota ya Kutubu iko kwenye nafasi ya anga-ncha ya kaskazini; kwa hiyo haibadiliki mahali pake angani ikionekana ya kwamba nyota zote zinaizunguka.
Makundinyota mashuhuri ya angakaskazi ni Dubu Mkubwa hasa sehemu yake inayoitwa "gari kubwa", halafu Mke wa Kurusi "(Cassiopeia)".
Kingsley Coman
Kingsley Coman (alizaliwa 13 Juni 1996) ni mchezaji wa soka wa Ufaransa ambaye anacheza kama mshambuliaji au winga wa klabu ya Bayern Munich na timu ya taifa ya Ufaransa.
Sven Ulreich
Sven Ulreich (alizaliwa tarehe 3 Agosti 1988) ni mchezaji wa soka wa Ujerumani ambaye anacheza kama golikipa wa klabu ya Bayern Munich.
Bernd Leno
Bernd Leno (alizaliwa 4 Machi 1992) ni mchezaji wa soka wa Ujerumani ambaye anacheza kama golikipa wa klabu ya Ligi Kuu ya Uingereza Arsenal na timu ya taifa ya Ujerumani.
Mnamo Mei 2011, Leno alisaini mkataba wake wa kwanza na VfB Stuttgart hadi Juni 2014, baada ya hapo alikwenda Bayer leverkusen, na baada ya miaka miwili alihamia Arsenal.
Carles Aleñá
Carles Aleñá Castillo (alizaliwa Mataró, Catalonia, 5 Januari 1998) ni mchezaji wa soka wa Hispania ambaye anacheza kama kiungo wa kati wa Barcelona F.C..
Aleña alianza katika mfumo wa vijana wa FC Barcelona, La Masia, mwaka wa 2005 akiwa na umri wa miaka 7, baada ya majaribio alifanikiwa.
Zawadi za Krismasi
Zawadi ya Krismasi (kwa Kiingereza: ) ni zawadi anayotunukiwa mtu wakati wa sherehe za Krismasi tarehe 25 Disemba.
Mila ya kutunuku watu zawadi katika sherehe ya Krismasi ni kongwe sana na mbeleni ilishirikishwa na mila za Kipagani haswa wakati wa winter solstice (msimu wa kipupwe ambapo jua lipo mbali kabisa na ardhi). Kutunuku huku kwa zawadi kulikita mizizi sana katika Roma ya Kale huku zawadi zikitolewa wakati wa likizo ya Saturnalia.
Hivi leo, zawadi za Krismasi ni tabia ambayo imechukuliwa na Wakristo. Tangu mwanzoni mwa karne ya 3 BK, tarehe 25 Desemba ilichukuliwa kama siku ya kuzaliwa kwa Yesu. Mila ya zawadi za Krismasi iliambatanishwa na habari ya mamajusi watatu waliomtembelea Yesu kwa zawadi na kumtunuku. Hili lilifumbanishwa pia na hadithi ya Santa Claus yaani mtakatifu Nikolasi wa Myra aliyekuwa akitoa zawadi.
Wakristo wengine waliokuwa katika mamlaka walitafsiri zawadi za Krismasi kama desturi ambapo walio chini wafaa kuwapa walio juu zawadi na kwa hiyo wakaanza kuitisha fungu la kumi kutoka kwa waliokuwa wakitawaliwa.
Desturi ya zawadi za Krismasi imekuwa na athari kubwa kwa uchumi. Wachuuzi huweza kuuza vitu kwa wingi huku wakijaribu kuwavutia watoto katika mauzo yao ili wazazi waweze kuwanunulia zawadi.
Mwaka 2000, ilikisiwa kuwa wanunuzi hutumia hadi bilioni nne katika msimu wa Krismasi kununua zawadi.
Intergovernmental Authority on Development
Intergovernmental Authority on Development (IGAD) ni muundo wa kimataifa kwa ajili ya biashara unaonganisha nchi 8 za Afrika: Somalia, Ethiopia, Kenya, Eritrea, uganda, Sudan Kusini, Sudan na Jibuti. Ulianzishwa mwaka 1996.
Makao makuu yako Jibuti.
CEN SAD
CEN-SAD(kifupisho cha Community of Sahel-Saharan States; kwa Kiarabu: ; kwa Kifaransa: "Communauté des Etats Sahélo-Sahariens"; kwa Kireno: "Comunidade dos Estados Sahelo-Saarianos") ni muundo wa kimataifa unaolenga kuunda eneo la soko huria ndani ya Afrika. There are questions with regard to whether its level of economic integration qualifies it under the enabling clause of the General Agreement on Tariffs and Trade (GATT).
CEN-SAD ilianzishwa na nchi 6 mnamo Februari 1998 lakini kwa sasa ziko 29. Zote ni pia wanachama wa miundo mingine ya ushirikiano wa kiuchumi yenye lengo la kuunda Jumuiya ya Kiuchumi ya Afrika. 
Founding members (1998)
Musa Bihi
Muse Bihi Abdi (alizaliwa 1948) ni rais wa Somaliland tangu mwishoni mwa mwaka 2017.
Bocho
Mabocho, guguye au mashinda-dovu ni aina ya samaki-chambo wa baharini wa familia Lophiidae katika oda Lophiiformes wanaopatikana katika Bahari ya Aktiki, ya Atlantiki, ya Hindi na ya Pasifiki. Samaki hawa wanaishi kwenye au karibu kabisa na mchanga au matope kwenye matako ya bara na miteremko ya matako hayo kwa kina cha m 40 hadi karibu na m 2,000.
Kama wengi wa samaki-chambo wengine wana kichwa kipana sana na kinywa kikubwa kinachobeba meno marefu na makali yaliyopindika nyuma. Pia kama vile samaki-chambo wengine mwiba wa kwanza wa pezimgongo umebadilishwa katika kifaa cha uvuvi kwa mshipi (illicium) kinachobeba chambo cha umbo wa kibonge chenye nyama (esca). Kifaa cha uvuvi kiko kwenye ncha ya pua juu ya kinywa na hutumika ili kuvutia mawindo. Mabocho pia wana miiba miwili au mitatu ya pezimgongo iliyopo nyuma zaidi kichwani na pezimgongo tofauti lenye miiba mmoja hadi mitatu lililopo nyuma zaidi kwenye mwili mbele ya pezi-shahabu. Katika jenasi za asili za mabocho ("Sladenia" na "Lophiodes"), miingilio ya matamvua huendelea hadi mbele ya misingi iliyorefuka ya mapeziubavu. Katika jenasi zilizogeuka ("Lophiomus" na "Lophius"), na katika samaki-chambo wengine wote, miingilio ya matamvua haiendelei hadi mbele ya misingi ya mapeziubavu. Mabocho wakubwa kabisa huweza kuzidi urefu wa m 1.5.
Spishi kubwa kadhaa za jenasi "Lophius", ambazo hujulikana kama "monkfishes" kaskazini mwa Ulaya, ni spishi muhimu zinazovuliwa kibiashara. Ini ya “monkfish”, inayojulikana kama "ankimo", inachukuka kuwa chakula kitamu sana nchini Japani.
APTA
APTA (kwa Kiingereza: ) ni mapatano ya kibiashara katika Asia ambapo nchi wanachama ni kama ifuatavyo: China, India, Mongolia, Bangladesh, Sri Lanka, Korea ya Kusini, na Laos
Mashirika ya ndege ya IGAD
Mashirika ya ndege ya IGAD ni kama ifuatavyo:
OECD
OECD (kifupisho cha: Organisation for Economic and Development) ni kambi ya biashara ya kimataifa ambayo inajumuisha nchi zilizoendelea 36.
Mto Sere Nataraki
Mto Sere Nataraki ni korongo linalopatikana kaskazini mwa Kenya.
Maji yake yanaishia katika mto Jubba na hatimaye katika Bahari ya Hindi.
Mto Sergoi
Mto Sergoi unapatikana magharibi mwa Kenya.
Maji yake yanaishia katika mto Naili na hatimaye katika Bahari ya Kati.
Mto Sheik Bin
Mto Sheik Bin unapatikana mashariki mwa Kenya.
Maji yake yanaishia katika mto Tana na hatimaye katika Bahari ya Hindi.
Mto Shivotio
Mto Shivotio unapatikana magharibi mwa Kenya.
Maji yake yanaishia katika mto Naili na hatimaye katika Bahari ya Kati.
Mto Siakuu
Mto Siakuu unapatikana katikati ya Kenya.
Maji yake yanaishia katika mto Jubba na hatimaye katika Bahari ya Hindi.
Mto Sifuyo
Mto Sifuyo unapatikana magharibi mwa Kenya.
Maji yake yanaishia katika mto Naili na hatimaye katika Bahari ya Kati.
Mto Siga (Naili)
Mto Siga (Naili) unapatikana magharibi mwa Kenya.
Maji yake yanaishia katika mto Naili na hatimaye katika Bahari ya Kati.
Mto Sigong
Mto Sigong unapatikana magharibi mwa Kenya.
Maji yake yanaishia katika mto Naili na hatimaye katika Bahari ya Kati.
Mto Similik
Mto Similik unapatikana katikati ya Kenya.
Maji yake yanaishia katika mto Jubba na hatimaye katika Bahari ya Hindi.
Mto Soba (Naili)
Mto Soba (Naili) unapatikana magharibi mwa Kenya.
Maji yake yanaishia katika mto Naili na hatimaye katika Bahari ya Kati.
Mto Sonyaibor
Mto Sonyaibor ni korongo linalopatikana kaskazini mwa Kenya, karibu na ziwa Turkana.
Hata hivyo maji yake yanaishia katika mto Jubba na hatimaye katika Bahari ya Hindi.
Mto Sous
Mto Sous unapatikana magharibi mwa Kenya.
Maji yake yanaishia katika mto Naili na hatimaye katika Bahari ya Kati.
Mto Engare Segerai
Mto Engare Segerai (pia: Suguroi) unapatikana katikati ya Kenya.
Maji yake yanaishia katika mto Jubba na hatimaye katika Bahari ya Hindi.
Mto Thabathaba
Mto Thabathaba unapatikana nchini Kenya.
Maji yake yanaishia katika mto Tana na hatimaye katika Bahari ya Hindi.
Mto Thigirie
Mto Thigirie unapatikana nchini Kenya.
Maji yake yanaishia katika mto Athi-Galana-Sabaki na hatimaye katika Bahari ya Hindi.
Mto Thowa
Mto Thowa unapatikana mashariki mwa Kenya.
Maji yake yanaishia katika mto Tana na hatimaye katika Bahari ya Hindi.
Mto Timau
Mto Timau unapatikana katikati ya Kenya.
Maji yake yanaishia katika mto Jubba na hatimaye katika Bahari ya Hindi.
Mto Tiva
Mto Tiva unapatikana kusini mwa Kenya.
Maji yake yanaishia katika mto Tana na hatimaye katika Bahari ya Hindi.
Mto Tol
Mto Tol unapatikana katikati ya Kenya.
Maji yake yanaishia katika mto Jubba na hatimaye katika Bahari ya Hindi.
Mto Tongaren
Mto Tongaren unapatikana magharibi mwa Kenya.
Maji yake yanaishia katika mto Naili na hatimaye katika Bahari ya Kati.
Mto Tula (Tana)
Mto Tula (Tana) unapatikana mashariki mwa Kenya.
Maji yake yanaishia katika mto Tana na hatimaye katika Bahari ya Hindi.
Mto Tura (Jubba)
Mto Tura (Jubba) unapatikana katikati ya Kenya.
Maji yake yanaishia katika mto Jubba na hatimaye katika Bahari ya Hindi.
Mto Tusa (ziwa Turkana)
Mto Tusa (ziwa Turkana) ni korongo linalopatikana magharibi mwa Kenya, kuanzia mpakani mwa Uganda.
Maji yake yanaishia katika ziwa Turkana.
Mto Ukhakhala
Mto Ukhakhala unapatikana magharibi mwa Kenya.
Maji yake yanaishia katika mto Naili na hatimaye katika Bahari ya Kati.
Mto Warigi
Mto Warigi ni korongo linalopatikana katikati ya Kenya.
Maji yake yanaishia katika mto Tana na hatimaye katika Bahari ya Hindi.
Mto Yija
Mto Yija ni korongo linalopatikana kaskazini mwa Kenya, kuanzia karibu na ziwa Turkana.
Hata hivyo maji yake yanaishia katika mto Jubba na hatimaye katika Bahari ya Hindi.
Baby Madaha
Baby Madaha (alizaliwa jijini Mwanza 19 Novemba 1988) ni mwanamke aliyejikita katika tasnia ya filamu za Kitanzania pamoja na muziki.
Mwana dada huyu alijishindia tuzo maarufu nchini Tanzania ya BSS- Bongo Star Search mwaka 2007.
Baby Madaha ametamba zaidi na kibao chake cha Amore
Mwaka 2013 Baby Madaha alisaini mkataba na lebo ya muziki nchini Kenya iitwayo Candy n Candy
Katika tasnia ya filamu amejulikana sana kwa filamu iitwayo ‘’’Nani’’’ ambayo ilimpatia tuzo huko Ujerumani.
Baadhi ya tamthilia alizowahi kucheza ni
Salha Israel
Salha Israel (alizaliwa tar.) ni mwanamitindo na mwigizaji wa filamu nchini Tanzania (bongo movies)..
Alivishwa taji la Miss Tanzania mwaka 2011/2012 mara baada ya kuwabwaga wenzake 29. na kujinyakulia zawadi nono yenye thamani ya Shilingi Za Kitanzania milioni themanini kwenye ukumbi wa Mlimani City jijini Dar-es-Salaam.
Alikuwa miss Tanzania mwaka 2011/2012 na kufanikiwa kuingia thelathini bora katika mashindano ya urembo (beuty with purpose) na hatimaye kujikita kwenye tasnia ya uigizaji mara baada ya msimu wake wa urembo kuisha..
Kupitia kampuni ya RJ COMPANY, alifanikiwa kuigiza filamu yake ya kwanza iitwayo "Bad luck"..
Wellu Sengo
Wellu Sengo ni msanii wa filamu za Tanzania (bongo movies). Alifanikiwa kuigiza filamu mbali mbali kama vile ya “I know you” aliyeigiza kama Matilda. Alianza kupata kazi mbalimbali na wasanii wazoefu katika filamu hapa nchini.
Ni mwigizaji filamu maarufu Tanzania na alikwishafanya kazi na kampuni kubwa zinazohusika na utengenezaji wa filamu kama Game 1st Quality pamoja na RJ company, huku akiwa ameigiza kama ‘Matilda’, katika filamu ya "I know you".
amefanikiwa kuigiza filamu mbalimbali kama vile, I know you, Bado natafuta, Vagabond, Twisted na Matilda.
Msanii huyu ameonyesha kiwango kikubwa cha kimataifa katika tasnia ya filamu na kufanikiwa kuwa mshindi wa pili katika shindano la vaa, imba cheza kama Rihanna.
Irene Paul
Irene Paul ni mwigizaji wa filamu za Kitanzania ambaye anawakilisha vizuri sanaa ya uigizaji Tanzania kwani ameshiriki katika sinema kadhaa za kimataifa.Muigizaji bora wa kike 2015 (Tanzania Films Awards).https://informationcradle.com/africa/irene-paul/>
Ndumbagwe Misayo (Thea)
Ndumbangwe Misayo (maarufu kama “Thea”; alizaliwa mkoani Shinyanga mwaka 1982) ni msanii katika tasnia ya uigizaji wa filamu za kitanzania.
Ni mtoto wa kwanza katika familia ya Gaudence Urassa na Matilda Misayo. A
lipata elimu yake ya msingi katika shule ya Mapambano iliyopo Sinza na baadaye kujiunga na sekondari ya Zanaki aliposoma mpaka kidato cha tatu kisha kuhamia shule ya sekondari Green Victoria alipohitimu kidato cha nne mwaka 2001.
Sanaa ya uigizaji alianza tangu shule ya msingi alipokuwa darasa la tano katika kikundi cha sanaa cha shule na pia katika Kanisa Katoliki la Mwananyamala ambapo napo alihusika katika maigizo mbalimbali pale parokiani. Alipoanza kidato cha kwanza alijiunga na kikundi cha sanaa cha Mambo hayo ambacho baada ya muda kilivunjika akahamia katika kikundi cha Kaole ambapo igizo la mwisho kucheza hapo Kaole lilikuwa ni “Baragumu” mwaka 2005.
Alipokea tuzo ya mwigizaji bora wa kike mwaka 2008.
Shamsa Ford
Shamsa Ford (amezaliwa tarehe 31 Julai) ni mwigizaji wa filamu za Kitanzania.
Amepata umaarufu kutokana na kuigiza filamu kama Zawadi ya birthday, Chausiku na nyingine nyingi. Ni mwanzilishi wa Elimu Kwanza, pia ni mfanyabiashara mtendaji mkuu wa madera pambe.
Shamsa alifunga ndoa na mfanyabiashara mkubwa Rashid Said, maarufu kama Chidi Mapenzi, na ana mtoto mmoja wa kiume aitwae Terry.
Verdiana Masanja
Verdiana Grace Masanja (alizaliwa 12 Oktoba 1954 mjini Bukoba nchini Tanzania), ni mwanahisabati aliyekuwa mwanamke wa kwanza Mtanzania kupata shahada ya uzamivu katika hisabati.
Tangu mwaka 2018 ni profesa wa hisabati kwenye Taasisi ya Kiafrika ya Sayansi na Teknolojia ya Nelson Mandela huko Arusha, Tanzania.
Masanja alizaliwa mjini Bukoba katika familia ya Kashaga.
Alipata elimu yake ya sekondari Jangwani High School mjini Dar es Salaam, akaendelea kusoma hisabati na fizikia kwenye Chuo Kikuu cha Dar es Salaam hadi alipopata shahada ya uzamili mnamo mwaka 1981.
Baada ya hapo, aliendelea na masomo katika Chuo Kikuu cha Ufundi Berlin, Ujerumani, ambapo alipokea shahada ya uzamivu mnamo mwaka wa 1986 na kuandika tasnifu juu ya "A numerical study of a Reiner-Rivlin Fluid in an axi-symmetrical circular pipe".
Baada ya kurudi Tanzania alikuwa profesa wa hisabati katika Chuo Kikuu cha Dar es Salaam na kuongoza idara ya hisabati tangu mwaka 1994 hadi 2000. Tangu mwaka 2006 alifundisha nchini Rwanda alipokuwa profesa wa Chuo Kikuu cha Rwanda akisimamia pia masomo ya juu, akaendalea kuwa mshauri kwenye Chuo Kikuu cha Kibungo.
Masanja alijishughulisha katika kuhakikisha anawawezesha katika elimu ya hisabati na sayansi wasichana na wanawake nchini Tanzania na katika Afrika kwa jumla.
Jackline Pentzel
Jackline Pentzel (Jack wa Chuzi) ni mwigizaji wa filamu za kitanzania anayewakilisha vizuri sanaa hii kutokana na kazi alizozifanya.
Nargis Mohamed
Nargis Mohamed ni mrembo nchini Tanzania aliyewahi kushiriki shindano la Miss Tanzania 2003 na kufanikiwa kushika nafasi ya tatu katika kinyang'anyiro hicho. Baadae mwanadada huyu alijikita katika masuala ya biashara, hasa za mambo yanayohusu urembo, kwa kutumia mitandao ya kijamii.
Nargis pia anajulikana kama mwigizaji wa filamu. Moja ya filamu alizowahi kushiriki inajulikana kwa jina la Magic House.
Esha Salimu Buheti
Esha Salimu Buheti ni mwigizaji wa filamu wa kike kutoka Tanzania.Sinema zetu International festival awards (SZIF)
Aunt Ezekiel
Aunt Ezekiel (alizaliwa jijini Dar es Salaam tarehe 28 Oktoba 1986) ni mwigizaji wa Kitanzania aliyejulikana kwenye uigizaji wa filamu 'Prison Revenge’, ‘Pumba Jungu La Urithi’ na ‘Eyes on Me’.
Baba yake alijulikana kama Ezekiel Grayson ambae alikuwa mchezaji bora wa Simba.
Alipata elimu yake ya msingi katika shule ya msingi Bunge mwaka 1993 hadi 1998. Alimaliza elimu yake ya msingi katika Shule ya msingi Chanzige mkoni Kisarawe.
Alianza Kidato cha kwanza katika Shule ya Sekondari Kawawa na alifikia kidato cha pili, na kurudi Dar es Salaam na kumaliza kidato cha nne katika Shule ya Sekondari Makongo.
Baada ya kumaliza Sekondari ya Makongo alijiunga na mafunzo ya Kompyuta Amana, na alishiriki mashindano ya urembo na kuibuka Miss Mwanza 2006.
Mwaka 2007 alifunga ndoa ya bomani na mfanyabiashara maarufu Jack Pemba.
Jacqueline Kisaka
Jacqueline Kisaka ni mwigizaji wa filamu za Kitanzania.
Immaculate Joyce
Immaculate Joyce ni mwigizaji wa filamu za Kitanzania.
Elizabeth Gupta
Elizabeth Gupta ni mwanamke Mtanzania aliyewahi kushiriki mashindano ya Big Brother Africa mwaka 2009.
Tarehe 26 Februari 2011 aliolewa na mshiriki mwenzake Kevin Chuwang
Tamrina Mohamed (Amanda)
Tamrina Mohamed (Amanda) ni mwigizaji wa filamu za Kitanzania.
Halima Ally
Halima Ally (alizaliwa 8 Aprili 1987) ni mwigizaji wa filamu za Kitanzania (Bongo movie).
Alipata elimu ya msingi katika shule ya Kidongo chekundu na kujiunga na elimu ya sekondari mwaka 2002 Benbella High School.
Easter Flavian
Easter Flavian (alizaliwa mwaka 1996) ni mwigizaji wa filamu za Kitanzania.
Alijiunga katika tasnia ya urembo katika kitongoji kimoja mjini Tanga mwaka 2009 akianzia mashindano ya urembo, alishika nafasi ya pili katika mashindano hayo.
Alianza kushiriki filamu mwaka 2008.
Mwanadada huyu ambaye mwaka 2009 alishiriki masuala ya urembo katika ngazi ya kitongoji mjini Tanga na kushika nafasi ya pili na baadaye Miss Dar Indian Ocean, kwa sasa aMejiingiza katika tasnia ya filamu za Kitanzania.
Wastara Juma
Wastara Juma Issa (maarufu kama Wastara Juma; alizaliwa mkoani Morogoro, nchini Tanzania, 27 Septemba 1983) ni mwigizaji wa filamu za Kitanzania (Bongo movies).
Wastara Juma alipata elimu yake ya msingi katika shule ya msingi Mvomero A katika miaka ya 1989 - 1995 mkoani Morogoro. Alijiunga na elimu ya sekondari katika shule ya sekondari Agricalture mkoani Morogoro mnamo mwaka 1996.
Kutokana na kushindwa kuendelea na elimu ya sekondari, mwaka 1997, Wastara alifanikiwa kupata mume aliyejulikana kwa jina la Juma Issa ambapo mwaka 1998 alibahatika kuzaa naye mtoto mmoja kisha ndoa hiyo ikasambaratika kutokana na kutofautiana kwa tabia.
Baada ya kuvutiwa na kazi mbalimbali alizokuwa akizifanya mwigizaji na mchekeshaji anaejulikana kwa jina la, Athuman Majuto ‘King Majuto’, mwaka 1999 Wastara alianza rasmi sanaa ya maigizo na filamu yake ya kwanza kucheza iliitwa "Utaishia kunawa" akiwa na gwiji wa vichekesho nchini hayati King Majuto. Mnamo miaka ya 2004 - 2006 alianza kuonekana kwenye mchezo wa "Miale" uliokuwa unarushwa na kituo cha televisheni cha ITV.
Mwanzoni mwa mwaka 2007, Wastara alifanya usahili na kufanikiwa kuigiza filamu iliyojulikana kama elemende kisha zikafuata filamu nyingine kama Penina kabla ya kutimkia nchini Kongo kufanya biashara.
Mnamo Julai 2007 Wastara alirejea kutoka Kongo sanjari na kuitwa na mwigizaji Shija ambaye alimuomba aigize naye filamu baada ya kumuona kupitia kazi mbalimbali alizowahi kufanya hapo nyuma. Huu ndio mwanzo wa Wastara kukutana na Juma Kilowoko (Sajuki) ambaye baadae wakawa wapenzi baada ya kutambua kuwa wote wawili walikuwa na matatizo sawa katika mapenzi yaani "kutendwa". Wawili hawa katika umoja wao walifanikiwa kuporomosha filamu zaidi ya 20 ikiwemo "Mboni".
Mwaka 2009, wiki moja kabla ya ndoa yake, alipata ajali ya pikipiki akiwa na mumewe ambayo ilimsababishia Wastara kukatwa mguu, lakini hii haikubadilisha ndoto ya wao kuoana kwa sababu walifunga ndoa wakiwa katika kiti cha wagonjwa.
Baada ya hapo, Wastara na Sajuki walianzisha kampuni yao ya Wa-Jey na kuendelea kuzalisha filamu kama Briefcase, The Killers, Seven Days na nyinginezo.
Tarehe 2 Januari 2013) Wastara alimpoteza mume wake jambo lililosababisha kupumzika sanaa kwa muda na baadae alirejea kwenye tasnia na kutoa filamu ya Shaymaa amabayo ilipata umaarufu mkubwa.
Gumzo | Doctor Max | Njia Panda | Shaymaa | Mr & Mrs Sajuki | Kivuli | Kozopata | Kijacho | Detective | Liganga | Nzowa | The Killers | Vivian | Vita | Briefcase | Mchanga na Keni | Peremende | Round | Mboni Yangu |
Warda Walid
Warda Walid ni mwigizaji wa filamu za Tanzania (Swahiliwood), anayesifika kwa uwezo wa kuigiza filamu za hisia na hii ni kutokana na kuwa makini katika kuwakilisha uhusika halisi japo anaonekana kuzipatia filamu za aina hiyo.
Filamu alizoigiza ni pamoja na Triple L, Nipende Monalisa, Lost Adam na nyingine nyingi.
Jennifer Kyaka
Jennifer Kyaka (Odama) (alizaliwa mkoani Kagera 8 Agosti 1983) ni mwigizaji, mtayarishaji na muongozaji wa filamu nchini Tanzania.
Mwaka 2010 alianzisha kampuni ya filamu itwayo J-film ambayo malengo yake makuu ni kuzalisha filamu zenye ubora wa kimataifa na kukidhi mahitaji ya watazamaji.
Jennifer Kyaka alisoma shule ya msingi Kienzya iliyopo Kigoma mjini na baadaye elimu ya sekondari katika shule ya sekondari Minja iliyopo Ugweno, Moshi.
Mwaka 2006 alicheza filamu yake ya kwanza amabayo iliitwa Shumilleta iliyoandaliwa na Mussa Banzi. Baadhi ya filamu alizocheza ni kama House Maid, Pain Killer, My Princess, Nipende Monalisa, House Maid, Fake Love na nyingine nyingi.
Ruth Suka
Ruth Suka ni mwigizaji wa kike wa filamu za Kitanzania.
Zifuatazo ni baadhi ya filamu alizowahi kuigiza.
Fisadais| Bikira Kidawa | Jelousy | More than a Liar | Mchana wa Kiza | Ni Kosa Langu | Mke Mwema | Rude | Mwalimu Nyerere | Sabra | My Son | Love Betrayal | The Killers | Lost Hope | Fair Decision | Bed Rest | Fake Promise | Kiapo cha Damu | Yellow Banana | Johari |
Chuchu Hans
Chuchu Hans ni mwigizaji wa filamu wa Tanzania.
Asili yake ni Tanga. Aliishia kidato cha sita, kisha akasoma kozi mbalimbali ikiwemo hotel management. Ana kaka yake, Daniel, maarufu kama TB Joshua Junior, anayeishi Marekani..
Ana mahusiano na mwigizaji wa filamu aitwaye "Vicent Kigosi" ambaye anafahamika kama Ray; wamefanikiwa kupata mtoto mmoja wa kiume anayefahamika kwa jina la jaden. Pia alikwishawahi kuzaa mtoto mwingine na mume wake wa zamani.
Hizi ni baadhi ya filamu ambazo ameshawahi kuigiza:
Masaibu ya Boda Boda | Lolita | The Return of the Kidnapper | Tabia | Tikisa | Safari | Mogana | Dangerous Deal | Mimba | Lose Control | Hit Back | The Long Story | The Glory of Ramadhan | Chaguo Langu | Sangoma | American Visa | 20 Million | Inplant from Hell | Candle in the Wind | Pete ya Ajabu | Hania | The Wrong Site | April Fools | Round | Roho Sita Revelation | Roho Sita | Super Model |
Latifa Mtobi
Latifa Mtobi (maarufu kama Tanita; amezaliwa Tanga mwaka 1992) ni mwigizaji wa filamu wa Tanzania.
Ameanza tasnia ya Bongo movie kwa Tuesday Entertainment, anapendelea kuogelea na riadha.
Yuko pamoja na waigizaji wengine katika tamthilia ya Millosis inayorushwa TBC1 kutoka kwa Director Tuesday Kihangala.
Salama Jabir
Salama Zalhata Jabir (alizaliwa 1 Oktoba 1984) ni mwanamke mzaliwa wa Tanzania mwenye mwonekano wa kiume ambaye mara chache ameonekana akiwa amevalia mavazi ya kike
Alizaliwa kwenye familia ya watoto tisa .
Salama ni mwanzilishi na aliyekuwa matangazo wa kipindi cha televisheni cha MkasiTv, katika chombo cha habari cha EATV, kilichompatia umaarufu sana, kabla ya kukihamishia na kufungua katika chaneli ya YouTube tarehe 1 NovEMBA 2011.
Salama pia ni jaji katika mashindano ya kutafuta vipaji vya wanamuziki yaitwayo Bongo Star Search akionekana kuwa ni jaji asemaye ukweli kwa wanAosailiwa.
Salama Jabir amepata mafanikio yafuatayo katika tasnia ya utangazaji na uanzishaji wa vipindi vya televisheni.
Ni mtanganzaji na mwanzilishi wa kipindi cha televisheni cha Planet Bongo kinachorushwa na televisheni ya EATV kilichoongeza ubara wa muziki wa bongo flava.
Amefanikiwa kuanzisha na kutanga katika kipindi cha televisheni cha Mkasi katika televisheni ya EATV. Baadae,baada ya kuacha kurushwa kwa kipindi hiki katika televisheni ya EATV Salama Jabir alianzisha chaneli ya Youtube yenye jina la MkasiTV yenye wateja 123638 mpaka makala hii ilipoahaririwa
Mtangazaji wa kipindi cha televisheni cha Shabiki kinachorushwa katika televisheni ya EATV kinachohusu michezo na mashabiki wakihusishwa na timu baada na kabla ya timuzao kucheza.<
Salama pia amefanikiwa kutangaza kipind cha televisheni cha Ngaz kwa Ngaz kinachorushwa na EATV .<
Salama Jabir pia amekuwa akishiriki kama jaji katika mashindano ya kuibua vipaji vya wanamuziki yaitwayo Bongo Star Search
amefanikiwa kuanzisha kampuni ya MkasiTV akishirikiana na AY na Josh Murunga
Ummy Wenceslaus
Ummy Wenceslaus (maarufu kama Dokii) ni msanii wa muziki wa Injili na filamu nchini Tanzania.
Alipata umaarufu kutokana na kupenda kwake kuigiza lafudhi ya Kikenya katika michezo ya maigizo na filamu.
Flora Mvungi
Flora Mvungi ni mwigizaji wa filamu kutoka Tanzania.
Zifuatazo ni filamu alizowahi kuigiza:
Super Family | Jembe Love | Mwaka wa Hasara | Utajiri wa Mashaka | God Promise | Mtandao | Sweet & Scorpion | Last Chance | The Oath | Curse of Marriage | Our School | Haki ya Mke | Undercovers | Total Confusion | Baba Mkwe | I am Lost | I Must Die | Kifo Chake Ndani ya Siku 21 | Mchana wa Kiza | Kashfa | Macho Yangu | Wema Wa Mama Wakambo | The Secret of Toy | My Son | The Impact | True Love | Handsome wa Kijiji | Mzee wa Bandari, Bongo DSM | Harufu ya Ankara - Bongo DSM | Simu ya Mkononi | American Visa | 20 Million | Albino Mgeni | Mtoto wa Kitaa | The Weakness | Blessed by God | Morning Alarm, The | Niko Bado Hai |
Salama Jabu
Salama Jabu (maarufu kwa jina la Nisha) ni mwanamke msanii na muandaaji wa maigizo mahususi ya vichekesho ya Kitanzania .
Salama Jabu ni mwanzilishi wa kampuni ya filamu ya Nisha's film production. Pia ametajwa na tovuti ya answersafrica.com kuwa mmoja kati ya wanawake warembo kutoka nchini Tanzania akishika nafasi ya 16
MV Bukoba
MV Bukoba ilikuwa feri iliyokuwa ikitoa huduma ya kubeba mizigo na abiria katika Ziwa Viktoria kati ya bandari za Bukoba na Mwanza.
Tarehe 21 Mei 1996 ilizama kwenye njia ya kuelekea Mwanza. Abiria wengi walikufa na idadi yao imekadiriwa kuwa 1,000 hivi, lakini idadi iliyotangazwa rasmi ilikuwa 894.
Mto Isirkon
Mto Isirkon unapatikana nchini Kenya.
Maji yake yanaishia katika ziwa Nakuru.
Kerio (korongo)
Kerio (korongo) linapatikana katika kaunti ya Turkana nchini Kenya.
Maji yake yanaishia katika ziwa Turkana.
CMA CGM
CMA CGM ni kampuni ya kimataifa ya uchukuzi, hasa baharini kwa njia ya meli kutoka Ufaransa.
Mto Kawala (Turkana)
Mto Kawala (Turkana) ni korongo linalopatikana katika kaunti ya Turkana, kaskazini magharibi mwa Kenya (eneo la Bonde la Ufa la Afrika Mashariki).
Maji yake yanaishia katika ziwa Turkana.
Ngw'anamalundi (Mwanamalundi)
Ngw'anamalundi (kwa matamshi mengine Mwanamalundi) ni jina maarufu katika masimulizi ya kabila la Wasukuma. Alikuwa mcheza ngoma mashuhuri kutoka kabila hilo ambaye alipewa jina hilo kama utani likimaanisha miguu myembamba na mirefu
Ngw'anamalundi alizaliwa katika kijiji cha Mwakubunga Nera katika Wilaya ya Kwimba mkoani Mwanza mnamo 1892 na kupewa jina la Igulu Bugomola, Igulu ikiwa na maana ya mbingu. Alizaliwa akiwa mtoto wa mwisho na wa pekee wa kiume kati ya watoto wanne wa familia ya mzee Bugomola na Ngolo Igulu.
Igulu (Ngw'anamalundi) alikua na tabia ya uzururaji na haikuwa rahisi kumkuta nyumbani. Alikua mahiri wa kucheza ngoma, na mara nyingi alifuatwa na kundi la watoto kwa sababu hiyo. Hali hii iliwachukiza wazazi wengi kutokana na kwamba watoto wao, ambao pia walikuwa wakiwategemea katika kuchunga mifugo, waliwatelekeza mifugo na kumfuata Igulu, hivyo kupelekea kupotea kwa watoto wa mifugo hao. Walimkebehi kwa msemo wa “Mamirundi galyo lilihumbura bhana bhise” ikiwa na maana ya “mamiguu yake marefu linarubuni watoto wetu”: hiyo ilipelekea kufutika jina la Igulu na kuwa Ng’anamalundi.
Ngw’anamalundi alianza kujiimarisha kwenye ngoma baada ya kuona watu wengi kijijini wanamchukia, huku kulimpelekea kuanza tena kupendwa na vijana wengi; alipata wafuasi kiasi kwamba alianza kutumika kama jeshi la kukodiwa na Watemi vinapotokea vita. Kikundi chake kilikua na kuanza kutumika katika sherehe mbalimbali kwenye familia za kitemi za wakati huo.
Siku moja Ngw’anamalundi na wenzake wawili walikwenda kwa bibi kizee mmoja kutafuta dawa, ili iwasaidie katika shughuli zao za ngoma; kizee huyo alipatikana katika msitu mkubwa na alikubali kuwasaidia.
‘’Tujagi lolo ngh’wiporu bhana bhane’’ akiwa na maana ya "twendeni sasa porini watoto wangu", bibi huyo aliwaambia Ngw’anamalundi na wenzake ili waongozane naye kwenda porini.
Njiani bibi alikamata vinyonga watatu na kuwawekea kichwani kila mmoja, kisha safari ikaendelea kuelekea katikati ya pori. Baada ya kufika katikati ya pori hilo nene, mzee aliwaambia wasimame na kuamuru kila mmoja achimbe shimo refu sawa na urefu wake mpaka kiunoni. Baada ya zoezi hilo kukamilika aliwaambia wakusanye kuni na kuzitumbukiza. Baada ya hapo waliwasha moto kwa njia ya kupekecha, moto ulipokolea sana waliwachukua wale vinyonga watatu na kuwawekea dawa midomoni mwao na kuwatupia ndani ya moto huo, wakateketea wote. Wakiwa wanaendelea kushangaa kuungua kwa vinyonga hao, Ngw’anamalundi na wenzake walimwona [kifaru]] akitoka kwenye moto huo na kuanza kuwakimbiza, wote walikimbia hovyo kila mmoja na njia yake.
Ngw’anamalundi alikimbia na kupanda juu ya mti, kifaru yule alifika kwenye shina la mti na kuanza kuliparua kwa hasira na baada ya muda aliondoka, Ngw’anamalundi alimwona bibi yule akikutana na kifaru kabla hata hajafika mbali, na alimshuhudia akimrarua bibi yule mpaka akafa.
Kaburi lake lipo Seke katika Mkoa wa Shinyanga likitembelewa na wafuasi wa dini za jadi.
Kishota Sitta, mjukuu wa Ngw'anamalundi, akiwa na umri wa miaka 80 alifanya mahojiano na gazeti la Mwananchi na kusimulia historia ya babu yake.
Gari Safi
Gari safi (kwa Kiingereza au "clean vehicle") ni gari lililotengenezwa kwa teknolojia ya kisasa kwa lengo la kupunguza athira mbaya kwa mazingira. Magari ya aina hii hayatoi moshi na hayatumii petroli au diseli katika kupata kawi. Kwa sababu hiyo, huwa halina maafa kwa mazingira. Nchi kama zile za Ulaya na jimbo la California vimeweka mikakati kwa kutambua gari safi lisitumie fueli ambayo itaathiri mazingira vibaya.
Gari hili huenda likatumia kawi kama ya betri, hidrojeni au ethanoli.
Gari hili hutumia mikakati ifuatayo kuhakikisha kuwa halitaharibu mazingira au kutumia kawi nyingi.Utumizi wa gari kijani kibichi husaidia katika kuhifadhi mazingira na hali ya hewa. Wataalamu wa masuala ya hali ya hewa wameonyesha kuwa kuachiliwa kwa uchafu unaotokana na petrolo pamoja na diseli kunachangia katika uharibifu wa ozone layer na hili linafanya ardhi iwe na joto kupindukia pamoja na hewa isiyoweza kukadirika.
Kuachiliwa kwa uchafu wa petroli na diseli kumechangia pakubwa katika kudhoofika kwa hali ya afya ya watu na kukawa na magonjwa ya mapafu na saratani ya mfumo wa kupumua.
Utumizi wa magari kijani kibichi umesaidia katika uchumi kwani hayatumii pesa nyingi kama mengine ya petroli.
Afriking Troxxie
Tariro Mdhululi (anafahamika zaidi kwa jina la kisanii kama Afriking Troxxie.; amezaliwa 1 Oktoba 1995) ni mwimbaji na mtunzi wa muziki wa Reggae pamoja na Dancehall kutoka Afrika Kusini. Kwa asili ni mtu wa mkoani Johannesburg.
Kisiwa cha Wight
Kisiwa cha Wight kinapatikana kusini kwa Britania. Ni sehemu ya Uingereza.
Kina eneo la kilometa mraba 384 na wakazi 141,000.